NaiveNeuron/SloPal huggingface dataset:
Glváč, Martin, podpredseda NR SR (2017-09-08):
Ďakujem. S faktickými poznámkami šiesti poslanci. Ukončujem možnosť prihlásiť sa. Nech sa páči, pán poslanec Štarchoň.
Grendel, Gábor, podpredseda NR SR (2022-10-05):
Ďakujem pekne, pán poslanec. Prosím, zaujmite miesto určené pre spravodajcov, aha, pardon, pre navrhovateľov, dobre ste si sadli. Teraz prosím spravodajkyňu zo zahraničného výboru, pani poslankyňu Romanu Tabák, aby podala správu o výsledku prerokovania návrhu vo výbore a návrh uznesenia Národnej rady.
L. Žitňanská, poslankyňa: (2007-09-18):
Oproti všetkým pôvodným pravidlám sa prehodnocovali na ministerstve práce projekty, môžem vám podať k dispozícii  ten článok zo 6. septembra, s tým, že toto prideľovanie peňazí a prehodnocovanie projektov umožnil nový rokovací poriadok, ktorý bol schválený štyri mesiace po septembrovej výzve. A presne to sú tie veci, na ktoré reaguje náš návrh, aby pravidlá boli jasné, zrozumiteľné a boli hlavne známe vopred, čo znamená, aby boli kontrolovateľné a informácie žiadame zverejňovať v určitej štruktúre kvôli tomu, aby dodržiavanie  pravidiel bolo možné kontrolovať. Ale jednu poznámku na záver by som chcela povedať. Ja sa pýtam, to, čo navrhujeme, je zlé? Alebo to čo nie. To, čo navrhujeme zlepšuje reálny stav? Áno, tá odpoveď je áno a nepočula som tu nejaký argument proti, čiže tá otázka znie tak: Chcete, aby tie pravidlá boli lepšie, transparentnejšie, alebo nechcete, a o tom je to hlasovanie. Ďakujem pekne.
Viskupič, Marián, poslanec NR SR (2023-03-15):
Ďakujem pekne za reakciu pánovi kolegovi Kotlebovi. No takto, teraz som to pred chvíľkou povedal. Strana SaS dodržiava dohody, či je to výhodné alebo nevýhodné. Samozrejme, dalo sa prísť populisticky s návrhom teda že 33 euro alebo 66, ale ešte raz. To by som vlastne poprel to, čo som pred chvíľkou povedal, ideme v režime toho, čo sme spoločne dohodli ako dohodu. Proste bolo povedané, že toľkoto peňazí, tých 30 miliónov sa v rozpočte nájde na to zníženie, čiže presne s takým návrhom sme prišli. Takže takto. Viac k tomu asi ani nemám. Ďakujem.
Bugár, Béla, podpredseda NR SR (2011-11-29):
Ako posledný vystúpi v rozprave pán poslanec Matovič, ktorý tu nie je. Pán poslanec Matovič tu nie je, vyhlasujem rozpravu za skončenú. Pýtam sa pána spravodajcu, či sa chce vyjadriť. (Reakcia spravodajcu.) Pán spravodajca sa nechce vyjadriť. Ďakujem pekne. Vážené panie poslankyne, vážení páni poslanci, budeme pokračovať a rokovať teda o návrhu vlády na skrátené legislatívne konanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 584). Prosím teraz pána podpredsedu vlády pána ministra Mihála, aby za vládu tento návrh odôvodnil. Nech sa páči.
Suja, Miroslav, poslanec NR SR (2020-11-12):
Ďakujem za slovo, pán predsedajúci. Tak na začiatok, moja ponuka stále platí (rečník sa otočil k predsedajúcemu), ak bolo viac ako minúta, ako ste hovorili vy, vzdávam sa mandátu, či menej, vzdávam sa... (Prerušenie vystúpenia predsedajúcim.)
Blanár, Juraj, podpredseda NR SR (2021-05-05):
Pán Suja, môžete reagovať na faktické poznámky.
Glváč, Martin, podpredseda NR SR (2019-06-24):
Pán poslanec, ďakujem. Dovoľte mi, aby som prerušil...
Grendel, Gábor, podpredseda NR SR (2020-04-07):
Pán poslanec Pročko.
Hrnčiar, Andrej, podpredseda NR SR (2019-04-03):
Je všeobecný súhlas. (Súhlasná reakcia z pléna.) Áno, ďakujem. (Zaznievanie gongu.) Pán poslanec Poliačik, procedurálny návrh.
Hajšelová, Petra, poslankyňa NR SR (2021-09-22):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Viskupič, Marián, poslanec NR SR (2021-06-29):
Ďakujem pekne za slovo, pán podpredseda. Chcem informovať členov výboru pre financie a rozpočet, že rokujeme dnes 13.30 v našej štandardnej miestnosti. Ďakujem pekne.
Suja, Miroslav, poslanec NR SR (2020-04-29):
Ďakujem za slovo. Ja začnem rovno s otázkami pre krátkosť času. Pán minister, ja by som chcel odpoveď, či je podľa vás poľovníctvo neoddeliteľnou súčasťou života na vidieku. Áno alebo nie? Chcel by som sa opýtať, akou metodikou majú byť ohodnotené jednotlivé ekosystémové služby lesov. Hlavne ocenenie mimoprodukčných funkcií, ako je napríklad kultúrna, to by ma veľmi zaujímalo, aká bude použitá metodika. Za tretie, chýba mi tu zásadným spôsobom, že zmeníme užívanie poľovných revírov, či je v súlade so schválenou koncepciou poľovníctva alebo nie. Chceme meniť používanie revírov? Za štvrté, všetky opatrenia týkajúce sa lesníctva, ktoré navrhujete v programovom vyhlásení vlády, sme odhadli, že by mohli stáť okolo 100 miliónov euro. Skade chceme na to zobrať peniaze? A ešte jedna vec. Spolu sme raz boli na jednej vedeckej konferencii ako zástupcovia rôznych politických strán, možno si to nepamätáte, bol tam pán Baláž za Progresívne Slovensko, pani Zemanová zo SaS-ky, za SME RODINA pán Mizerák. A každý z nás sa vtedy tam vyjadril k niektorým problémom, ako to chceme riešiť, pred docentami, profesormi a inými odborníkmi, ktorí nás tam pozvali. Viedol to pán Gogola z časopisu Les, ale to možno si spomínate. A vtedy sa pán Baláž vyjadril, že väčšina ľudí na Slovensku žije v mestách; čo je, samozrejme, somarina; a že druhá väčšina bude nasledovať ich príklad. A že vlastne všetko ostane ako nejaká rezervácia a všetky potraviny donesieme. Vy ste vtedy sa nepostavil a nepovedal, že nesúhlasíte s ním. To znamená, že či ste zmenil názor. A pán Mizerák zastával úplne iný názor, vlastne taký zdravý sedliacky rozum, či je jeden z odborníkov, ktorí budú vo vašom tíme. Lebo sám ste priznal, že nie ste odborník. To beriem ako chlapa, lebo nemôže byť každý na všetko odborník. Tak dúfam, že budete mať veľké šťastie na odborníkov, ktorých si vyberiete, aby ste dokázali splniť to, čo... (Prerušenie vystúpenia časomerom.)
Stančík, Andrej, poslanec NR SR (2022-04-28):
Ďakujem. Pán Blaha, vy ste taký ľudový zabávač v IV. cenovej, vy prídete a svojím toxickým prejavom tu to celé zasmradíte a potom víťazoslávne idete preč. Bolo dosť nechutné, ako ste začali kádrovať tuto kolegov, jeden je z OĽANO alebo zo SaS. Pokiaľ bol pán Baránik taxikár, tak aspoň na rozdiel od vás za svoj život spravil konečne nejakú produktívnu prácu, čo sa o vás povedať nedá, keďže vy ste boli vždy len zamestnanec štátu ako správny komunista, ktorý žiadnu hodnotu vytvoriť nevie. Celá tá vaša argumentácia, to je všetko jedna veľká konšpirácia. Teraz počúvame o tom, ako vy hovoríte o kriminálnikoch, Makó, Slobodník, Imrecze, vlastne to sú všetko kriminálnici, lebo konečne začali hovoriť na vašich ľudí. Predtým, keď títo istí podľa vás kriminálnici zastávali najvyššie funkcie v štáte, tak to neboli kriminálnici, to boli, to boli normálni ľudia pretože fungovali v rámci systému, slúžili vám, a preto boli v poriadku. Zrazu keď vypovedajú proti vám, tak sú to kriminálnici. Každopádne v tejto konšpirácii, samozrejme, nie je iba Matovič, Lipšic, Heger, Mikulec, Hamran, neviem, možno ešte pán Žilinka, lebo on to vlastne tiež nechal špeciálnej prokuratúre, ešte aj pani prezidentka, teraz aj pani Jourová, ktorá miluje Matoviča, pritom ho asi nikdy v živote nevidela, ale veď v poriadku. Ja mám taký pocit, že keby Robert Fico na námestí zastrelí ženu a dieťa, tak vy poviete, že to je vlastne konšpirácia, za to môže Matovič, Lipšic a Heger, a, a budete rátať s tým, že tí vaši voliči vám to zjedia, možno vám to predsa len aj zjedia. A to, že po tých dlhých rokoch, keď vás v SMER-e majú iba za šaša, ste dnes podpredseda, vypovedá o tej strane viac ako dosť. Ďakujem.
Kollár, Boris, predseda NR SR (2022-10-18):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne? Ak nie, vyhlasujem rozpravu za skončenú. Chce k rozprave zaujať stanovisko navrhovateľ? Nie. Ďakujem pekne. Žiada si k rozprave zaujať stanovisko spravodajca? Nie. Ďakujem. Prerušujem rokovanie o tomto bode programu. Pokračujeme hlasovaním, pokračujeme hlasovaním o návrhu vlády na skrátené legislatívne konanie o vládnom návrhu zákona, ktorým sa mení zákon č. 534/2021 Z. z. o štátnom rozpočte na rok 2022 , tlač 1270. Dávam slovo poverenému členovi výboru pre financie a rozpočet pánovi poslancovi Jozefovi Hlinkovi, aby hlasovanie uviedol. Prosím, prezentujme sa a hlasujeme. Pardon, prepáčte, ma tuná zamotal pán poslanec Šipoš. Prosím, uveďte hlasovanie.
P. Paška, predseda NR SR: (2009-10-22):
(Hlasovanie.) 128 prítomných, 48 za, 77 proti, 3 sa zdržali. Návrh sme neschválili. Teraz budeme hlasovať o návrhu o postúpení do druhého čítania.
Kaliňák, Robert, podpredseda vlády a minister vnútra SR (2017-03-29):
... dovoľte, aby som týmto zároveň uzavrel podanie informácie na vami položenú otázku. Ďakujem pekne.
J. Jasovský, poslanec: (2002-12-12):
Môžeme, prosím, o tomto bode dať hlasovať.
Grendel, Gábor, podpredseda NR SR (2021-06-15):
Vážené panie poslankyne, vážení páni poslanci, budeme pokračovať v popoludňajšom rokovaní 31. schôdze Národnej rady Slovenskej republiky v prerušenej rozprave o návrhu na vyslovenie nedôvery členovi vlády Slovenskej republiky Romanovi Mikulcovi, poverenému riadením ministerstva vnútra, tlač 596. Budeme pokračovať faktickými poznámkami na vystúpenie pána podpredsedu vlády a ministra financií Igora Matoviča. Ako prvý v tejto časti pôjde s faktickou poznámkou pán poslanec Richard Takáč.
Fico, Robert, poslanec NR SR (2021-12-10):
Dovtedy žiadne hlasovanie okrem dnešných skrátených konaní nebudú. (Reakcie z pléna.)
S. Becík, minister pôdohospodárstva SR: (2008-12-05):
Verím, že dnes tento vládny návrh zákona podporíte a schválením vytvoríte legislatívne podmienky na jeho realizáciu od 1. januára 2009. Pán podpredseda, ďakujem za slovo.
M. Dzurinda, poslanec: (2008-06-25):
To ale, kde ja som sa rozhodol, že sa zúčastním týchto faktických poznámok, bolo v momente, keď ste sa dovolávali dôkazov. Sčasti už na to odpovedal kolega Mikloš veľmi jasne, naozaj v politike nie sme preto, aby sme suplovali policajtov alebo aby sme sa usvedčovali. Aj keď hovorievate o sebe, že ste v politike krátko, som si istý, že toto chápete, že to je naozaj o dôveryhodnosti a podobných hodnotách alebo súvislostiach. Ak ale nedôverujete našim argumentom a tomu, čo sme hovorili v rozprave my, pán minister, opýtajte sa svojho kolegu z vlády. Konkrétne vám chcem navrhnúť, aby ste sa opýtali pána vicepremiéra Čaploviča, prečo, na základe čoho, a je to váš aj stranícky druh, aj podpredseda SMER-u, prečo povedal vetu: „Keby sa mne takéto niečo stalo, bez váhania by som odišiel sám.“ A vidím tu aj citáty, kde to potom trošku rozviedol. Pán minister, ja jeho argumentom rozumiem, myslím si, že v tomto prípade pán Čaplovič hovorí presne. A opakujem ešte raz, ak nedôverujete nám, že to myslíme vážne a seriózne, opýtajte sa kolegu Čaploviča alebo nám povedzte, či ste sa ho na to neopýtali. (Potlesk.)
Figeľ, Ján, podpredseda NR SR (2014-02-05):
Na vystúpenie rečníka sú tri faktické poznámky. Končím možnosť ďalších. Nech sa páči, s prvou je Peter Osuský.
Bugár, Béla, podpredseda NR SR (2018-02-08):
Páni poslanci, môžte sa potom vyjadriť procedurál..., teda faktických. (Reakcia z pléna.) Pán poslanec Poliačik, vo faktickej môžte!
Borguľa, Martin, poslanec NR SR (2021-06-25):
Ďakujem za slovo. Pán poslanec Mazurek, čo sa vám určite nedá uprieť, je, že máte dar reči, naozaj ho máte, výnimočný dar reči. Škoda, že nemáte podobný dar aj korektnosti, lebo keď ste tu nakričali a do všetkého, do jedného vreca nahádzali všetkých koaličných poslancov, tak vedzte, že ja som tu, kľudne sa môžete otočiť, pozrieť sa na mňa, sedím tu od rána, sedím v kancelárii, v sále, v kancelárii, v sále a budem tu, pán kolega, celý deň a naozaj sa snažím tu byť a stále a zahájiť a hájim záujmy obyvateľov. Rovnako ste ma hodili do jedného vreca aj v otázke referenda. Ja som presvedčený o tom, že keď šesťsto tisíc ľudí podpísalo to, že referendum má byť, tak jednoducho referendum má byť. To je taká masa ľudí, že my ako politici, ktorí sú platení štátom, nemáme čo o tom dišputovať. Jednoducho referendum má byť. A rovnako ste ma hodili do jedného vreca s tými, ktorí hovoria, že v prípade, že referendum bude úspešné, tak budú pošliapané ich práva na ten poslanecký mandát. No v mojom prípade ani náhodou. Ja jednoducho, keď ľudia povedia v referende, že skrátiť volebné obdobie, pre mňa je to písmo sväté. Jednoducho jak raz šesťsto tisíc ľudí alebo 50 % obyvateľstva, koľko je teda povinnosť, aby sa toho referenda zúčastnila, toto povie, a nehovorím to dneska prvýkrát, hovorím to mnoho razy už, tak ja toto budem rešpektovať. Preto ma mrzí, že okrem daru reči nemáte aj daru korektnosti, lebo vy ste tieto moje vyjadrenia určite počuli. A hádzať ma do jedného vreca s tými, ktorí chcú silou mocou si dokončiť svoj poslanecký mandát aj napriek vôli ľudí, je z vašej strany voči mne jednoducho nekorektné. Ďakujem.
Ďuriš Nicholsonová, Lucia, podpredsedníčka NR SR (2017-02-07):
Pani poslankyňa Cigániková.
J. Tkáčová, poslankyňa: (2009-10-22):
Dovoľte mi preto niekoľko ďalších informácií. Spoločnosť Tournigan, kanadská spoločnosť, pred tromi dňami publikovala v kanadskom Vancouveri správu o uzavretí zmlúv na prípravu predbežnej štúdie uskutočniteľnosti uránového projektu na Jahodnej. Zároveň informovala investorov a partnerov o pokroku projektu plánovanej ťažby uránu na Slovensku. Nemáme sa obávať? Informovala o tom iba v Kanade. Mali by sme byť ostražití. Poviem vám, osobne neverím územným plánom, neverím neškodlivým spôsobom ťažby uránu, ja neverím tejto vláde, ktorá už na Slovensku spustila výstavbu atómovej elektrárne, pretože v konečnom dôsledku o ťažbe uránu rozhodne vláda. Na ilustráciu uvediem niekoľko štatistík, pretože v rozprave zaznelo, že sa o tom nehovorilo, tak mi dovoľte citovať zo štatistík napríklad v Indii. V období od mája do augusta 2007 bola v Indii realizovaná séria vyšetrení a analýz porovnávajúca zdravotný stav obyvateľstva žijúceho pri uránovej bani a 30 km od bane. V obci pri bani bolo zistených u novonarodených detí o 9,5 % viac vrodených deformácií a u sledovanej skupiny miestnych žien bola zistená zvýšená sterilita, celkovo v sume 9,6 %. Poďme do Čiech, je to náš sused, kde Jáchymovské bane už otvorili náčelníci Tretej ríše. Všetkých 75,9 % zhubných nádorových ochorení uznaných ako choroby z povolania v Českej republike predstavuje sektor ťažby a úpravy uránových rúd. Za najbežnejšie nádorové ochorenia z povolania sa v tomto sektore považuje karcinóm pľúc. V Amerike sledovali vybranú skupinu 150 baníkov, ktorí všetci pracovali do roku 1970 v uránovej bani v Novom Mexiku. Zo 150 sledovaných baníkov v priebehu 10 rokov do roku 1980 133 umrelo na rakovinu pľúc a respiračné ochorenia. Vám to nestačí? Ja vám hovorím, mne chodí z toho mráz po chrbte. A že by sme neboli prvým štátom, ktorý takto zákonom zakáže ťažbu uránu, vám chcem dokladovať týmito štátmi. Austrália, provincie Viktória, Nový južný Wales, Queennsland, v Grónsku je zákaz priamej ťažby uránu od roku 2008, v Írsku od roku 2007, v Kanade v provincii Britská Kolumbia. Až sa počudujem, že tá ťažiarska spoločnosť nie je náhodou kanadská? V Kanade nesmie ťažiť, tak hurá na Slovensko. Na Novom Zélande zákaz od roku 1996, v USA štát Virginia moratórium na ťažbu 25 rokov, regióny Navaho a Hualapai zákaz ťažby na území od roku 2005 a 2008. Nebojme sa, poďme do toho, pretože pre všetko toto, čo tu dnes odznelo, mám obavy, že akási neviditeľná ruka, ako napríklad pri výstavbe elektrárne na hnedé uhlie v Trebišove, dotlačí ťažbu uránu do reality. Upokojiť môžeme občanov tak, že povolenie ťažiť urán necháme na ich rozhodnutí, na slobodnom a nepodplatiteľnom rozhodnutí. O tomto je môj návrh zákona. Dať obyvateľom možnosť hlasovaním rozhodnúť. Ďakujem vám, kolegovia, za každý váš hlas. (Potlesk.)
Figeľ, Ján, podpredseda NR SR (2014-02-11):
Na vystúpenie pána poslanca sú tri faktické poznámky. Nech sa páči, Martin Fronc.
Paška, Pavol, predseda NR SR (2013-09-18):
Pán poslanec Sulík.
Remišová, Veronika, poslankyňa NR SR (2017-03-29):
Pán Hrnčiar, skáčete mi do reči. Ja som svoj procedurálny návrh, ja som svoj procedurálny návrh ešte nedokončila...
M. Kondrót, poslanec: (2004-09-08):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje cieľ predloženého návrhu zákona, zhodnotenie súladu s Ústavou Slovenskej republiky a zákonmi Slovenskej republiky, ako i medzinárodnými zmluvami, ktorými je Slovenská republika viazaná. Je tam vyhodnotený vplyv na štátny rozpočet, kde zákon nebude mať finančný, ekonomický, environmentálny vplyv ani vplyv na zamestnanosť. Osobitná časť dôvodovej správy obsahuje odôvodnenie jednotlivých ustanovení. Zákon nie je prioritou podľa Partnerstva pre vstup, nie je upravovaná jeho problematika v práve Európskych spoločenstiev a nepatrí medzi priority v oblasti aproximácie práva. Slovenská republika nemá v danej oblasti žiadne negociačné požiadavky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 20. augusta 2004 č. 840 navrhujem, aby návrh zákona prerokovali výbory: ústavnoprávny výbor, výbor pre financie,  rozpočet a menu a výbor pre hospodárstvo, privatizáciu a podnikanie. Za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby výbory predmetný návrh zákona v druhom čítaní prerokovali v lehote do 32 dní a v gestorskom výbore do 34 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, otvorte, prosím, všeobecnú rozpravu.
Gašpar, Tibor, poslanec NR SR (2024-02-08):
Hlasujeme o bode 57 druhého pozmeňujúceho návrhu poslanca Galka.
Laššáková, Jana, podpredsedníčka NR SR (2015-02-05):
Na vystúpenie pána poslanca s faktickými poznámkami páni poslanci Viskupič, Huba, Kadúc, Mikloško, Droba. Končím možnosť prihlásiť sa s faktickými poznámkami. Páni poslanci, keďže je 17.00 hod., chcem sa opýtať, či ukončíme faktické poznámky a záverečné, aby sme hlasovali alebo... (Súhlasná reakcia pléna.) Dobre. Všeobecný súhlas? (Súhlasná reakcia pléna.) Dobre, ďakujem pekne. Takže nech sa páči, pán poslanec Viskupič, a potom budeme pokračovať interpeláciami.
I. Mikloš, podpredseda vlády a minister financií SR: (2005-10-25):
Po druhé. Na základe poznatkov z aplikačnej praxe sa rozširujú niektoré ustanovenia o ozdravnom režime a nútenej správe obce. Vzhľadom na osobitný charakter konania o zavedení nútenej správy sa vymedzujú tie ustanovenia správneho poriadku, ktoré sa uplatnia na konanie o zavedení nútenej správy, pričom sa určuje začatie konania, účastník konania a lehota na vydanie rozhodnutia. Novými ustanoveniami o nútenej správe sa doplňujú povinnosti obce pri hospodárení počas nútenej správy. Precizuje sa úprava o obsahu krízového rozpočtu, najmä rozsah povinných výdavkov a obmedzenie rozpočtovania bežných a kapitálových výdavkov. Súčasne sa navrhuje, aby zdroje na zníženie celkových záväzkov bola obec povinná zabezpečiť aj zvýšením výnosu miestnych daní, ak nútená správa neskončí v príslušnom rozpočtovom roku, v ktorom bola zavedená. Po tretie. Rozširujú sa možnosti poskytovania dotácií z rozpočtu obce a rozpočtu vyššieho územného celku aj inej obci alebo iným subjektom, ktoré pôsobia na území obce alebo vykonávajú činnosť na jej území, alebo ďalším subjektom, ktoré poskytujú služby pre obyvateľov obce. A touto novelou sa tiež odstraňujú niektoré legislatívnotechnické nepresnosti. Ďakujem za pozornosť.
Hrušovský, Pavol, podpredseda NR SR (2010-07-09):
Pán Marek Vargovčák.
M. Kondrót, poslanec: (2002-10-15):
I. Presperín, doterajší podpredseda NR SR: Jana Laššáková.
Jurinová, Erika, podpredsedníčka NR SR (2015-05-12):
Ďakujem pekne. Pán podpredseda, vy strašne nenávidíte ten II. pilier. Ale vám to ide z očí, že naozaj máte strašnú nenávisť voči tomuto pilieru. Ja neviem, prečo ste nedokázali presvedčiť svojich kolegov, že za osem rokov ste to nezlikvidovali. Naozaj iba postupnými krokmi, ktoré nabúravajú celý systém, akože to je vaša taktika, alebo čo? Fakt, ak máte takú nenávisť, mali ste presvedčiť, aby to do roka všetko zrušili, všetko zoštátniť. A k tým cudzím hydrám, vašou rétorikou. V anuitnej novele ste vy napchali, vládna strana SMER napchala poisťovniam, cudzím poisťovniam peniaze daňových poplatníkov. To vám už nevadí? Veď to robila vaša strana, vaša vládna strana sa rozhodla, že napchá financie poisťovniam, cudzím hydrám.
Zajac, Pavol, poslanec NR SR (2012-09-20):
Vážený pán predseda, prosím, dajte hlasovať o tom, podľa § 130 ods. 5 zákona o rokovacom poriadku, že vyjadrujem nespokojnosť s odpoveďou na moju interpeláciu uvedenú v parlamentnej tlači č. 172, číslo 12. Dajte, prosím, hlasovať.
Ďuriš Nicholsonová, Lucia, podpredsedníčka NR SR (2018-05-22):
Vyhlasujem všeobecnú rozpravu k tomuto bodu za skončenú. Chcem sa opýtať pani navrhovateľky, pani ombudsmanky, či chce vystúpiť v záverečnom slove? Nech sa páči.
Pročko, Jozef, poslanec NR SR (2021-05-03):
Nie, nie, prosím, ja som si omylom, ja chcem faktickú, prepáčte mi, to som...
E. Vestenický, poslanec: (2008-05-15):
Gestorský výbor odporúča o pozmeňujúcich a doplňujúcich návrhoch hlasovať takto: O bodoch 1 až 7, 9 až 18, 20 až 26, 28 až 33 a 36 hlasovať spoločne a tieto schváliť a o bodoch 8, 9, 19, pardon, opakujem, o bodoch 8, 19, 22, 27, 34 a 35 hlasovať taktiež spoločne a tieto neschváliť. Pán predseda, dajte, prosím, hlasovať o prvej skupine bodov tak, ako  som ich uviedol.
Paška, Pavol, predseda NR SR (2014-10-21):
(Hlasovanie.) 137 prítomných, 32 za, 74 proti, 29 sa zdržalo, 2 nehlasovali. Návrh sme neschválili.
Goga, Pavol, poslanec NR SR (2017-12-06):
Ďakujem za slovo, pán podpredseda. Pán Kaliňák, celkom ma potešilo, že ste povedali meno Fantozzi a že vôbec natočil aj film Maléry pána účtovníka, takže to bolo trošku trefné. A vymenovali ste aj niekoľko protiústavných chýb, ktoré urobila Sloboda a Solidarita. Ja by som možno ešte na margo toho pridal dve také veci, ktoré ma alebo ktoré mohli byť spomenuté. A to napríklad porušenie ústavy a rokovacieho poriadku pri voľbe generálneho prokurátora, keď si poslanci fotili voličské hlasovacie lístky s občianskym preukazom alebo poslaneckými preukazmi. A teraz to je aj také dosť aktuálne ohľadom platov poslancov, keď pán Sulík vypočítal v čase krízy plat poslanca cez Sulíkov vzorec na 600 euro plus. A čo sa týka pána Rajtára a vôbec informácií o jeho spôsobe života, resp. o jeho činnosti a správaní sa, ale aj niektorých opozičných poslancov, tak som rád, že ste to pripomenuli, pretože takáto schôdza aj nám trošku otvára oči. Preto sa treba aj spýtať, prečo sa pán Rajtár nepýta pána Sulíka, čo robil ráno u pána Kočnera? Prečo sa nepýta pána Matoviča, ako to bolo s tým Vandákom. Keď bola doba kešu, keď príjmový doklad, ktorý bol vydaný na 20 mil., znamenal 20 mil. a výdavkový doklad na 20 mil. znamenal takisto 20 mil. To je tiež zaujímavá otázka. A ešte by som možno povedal aj pánovi Rajtárovi a reakcii na pána Kaliňáka, prečo nedal trestné oznámenie na svojho asistenta, keď predpokladal, že asi robí a poriada trestný, trestný čin. A ešte možno jednu vec. Chcem poprosiť pána Kaliňáka, nech už toľko neútočí na pána Rajtára, lebo on nie je kľudný, on to iba predstiera, ale takto národ neoklame.
P. Paška, predseda NR SR: (2010-02-05):
Určeným spravodajcom vášho návrhu zákona je pán poslanec Markovič.
Matovič, Igor, poslanec NR SR (2016-04-28):
Pán predsedajúci Bugár, ja by som chcel upozorniť, že toto nie je jediný problém a nie je pravda to, čo hovoríte, že keď niekto príde za vami, tak potom sa problém rieši. (Reakcie z pléna.) Neviem, prečo ma vyrušujú vaši poslanci... (Prerušenie vystúpenia predsedajúcim.)
Martvoň, Anton, poslanec NR SR (2015-10-30):
Citujem výzvu občanov. „... sa správa v príkrom rozpore s dobrými mravmi poslanca NR SR. Jeho urážlivé, nedôstojné, nepravdivé, dehonestujúce spolunažívanie spoluobčanov pravidelne na všetkých zasadaniach NR SR je nedôstojné pre rokovania NR SR...“ (Prerušenie vystúpenia predsedajúcou.)
Glváč, Martin, podpredseda NR SR (2017-11-30):
Ďakujem. S faktickou poznámkou pani poslankyňa Remišová, končím možnosť prihlásiť sa.
P. Hrušovský, predseda NR SR: (2004-10-19):
V. Ondrejka, poslanec: Schváliť.
B. Bugár, podpredseda NR SR: (2006-03-16):
(Hlasovanie.) Prítomných 131, za 121, proti 4, zdržali sa 4, nehlasovali 2. Konštatujem, že návrh zo spoločnej správy sme schválili. Ďalšie odporúčanie.
Šeliga Juraj, podpredseda NR SR (2020-05-20):
Prosím, prezentujme sa a hlasujme. (Hlasovanie.) Prítomných 119 poslancov, za 105 poslancov, proti 1 poslanec, zdržali sa 12 poslanci, nehlasoval 1 poslanec. Konštatujem, že sme schválili vládny návrh zákona č. 170/2018 Z. z. o zájazdoch. (Potlesk.) Procedurálny návrh, pani poslankyňa Zemanová.
Laurenčík, Milan, podpredseda NR SR (2022-02-22):
Pán poslanec, ukľudnite sa, ani toto sme nemali na grémiu, aby ste mohli urážať kolegu. (Výkriky z pléna.)
Šedivcová, Viera, poslankyňa NR SR (2015-09-18):
Vážený pán predsedajúci, v rozprave vystúpili traja poslanci, pán Brocka, pán Mihál a pani Jurinová. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Poliačik, Martin, poslanec NR SR (2012-05-03):
Pán premiér, napriek tomu, že hovoríte o strašnom stave na daňovej správe, tak daňové príjmy v apríli máme vyššie, než sa predpokladalo. A tým pádom ani nie je pravda, čo ste hovorili včera pri uvádzaní programového vyhlásenia vlády, a skôr to budí dojem, že si iba vytvárate priestor na to, aby mohol deficit štátneho rozpočtu rásť. Ja teda nepochybujem o tom, že sú problémy na daňovej správe, a boli to aj naši kolegovia, ktorí na to upozorňovali, ale nedá sa na to zhodiť stav celej ekonomiky, celého štátu. A čo sa týka konkrétnosti predchádzajúceho programového vyhlásenia vlády, možno ste v ňom našli iba dve konkrétne čísla, ale bolo možné v ňom nájsť veľmi veľa konkrétnych opatrení, ktoré sa zaviazala vláda urobiť. Či ich urobila, alebo nie, je iná vec. Ale určite miera konkrétnosti sľubov, ktoré dávala občanovi a ktoré sa zaviazala napĺňať bola ďaleko vyššia, než to, čo sme mali možnosť čítať v programovom vyhlásení, ktoré ste predložili včera. Ďakujem pekne.
Jurinová, Erika, podpredsedníčka NR SR (2014-09-12):
Pán spoločný spravodajca si nežiadal záverečné slovo. Prerušujem rokovanie o tomto bode programu. Ďalším bodom programu je druhé čítanie o návrhu skupiny poslancov na vydanie zákona, ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1057, spoločná správa výborov má tlač 1057a. Dávam slovo pánovi poslancovi Jánovi Podmanickému, aby návrh zákona odôvodnil, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1057.)
Dubovický, Richard, poslanec NR SR (2024-10-02):
Ďakujem za slovo, pán predsedajúci. Ja chcem len podporiť slová pána predsedu Majerského. Ohľadom toho, čo všetko bolo povedané, ja by som len dodal dáta, že čo sa týka hazardu, absolútne súhlasím, že ten hazard si zaslúži buď vyššie zdanenie, alebo vyšší odvod. A prečo to hovorím, je to to, že v roku 2020 štát prijal z hazardu 150 mil. eur do rozpočtu, v roku 2023 to už bolo 200 mil. a myslím si, že to má stále rastúci trend, lebo niektoré samosprávy, mestá sa rozhodli tento hazard v tých kamenných predajniach stopnúť. Ale áno, je to aj na úkor do príjmu do rozpočtu týchto obcí, a preto by som chcel podporiť tento návrh a je mi celkom ľúto, že to neprišlo. Ďalšie, čo sa týka reformy verejnej správy, áno, opäť, musíme si povedať, máme obce, ktoré majú 20-30 obyvateľov, majú starostu a majú poslancov. Starosta je na úrade len v nedeľu, lebo má inú prácu. Táto téma je téma koalície aj opozície, lebo tuná musí dôjsť k všeobecnej zhode. Takže za mňa áno a o tom budem rozprávať viac vo svojej rozprave. A čo sa týka transakčnej dane, no ja som dostal po tomto návrhu niekoľko e-mailov, správ, že sa to veľmi dotkne sociálnych a zdravotných neštátnych zariadení a pre niektoré to môže byť likvidačné. Takže tiež by som bol veľmi rád podotkol, že táto daň mi nedáva zmysel v rámci tohto legislatívneho návrhu. Ďakujem.
M. Hort, podpredseda NR SR: (2010-03-04):
A teraz dávam možnosť prihlásiť sa do rozpravy ústne. Pán poslanec Ľubomír Petrák, jediný. Uzatváram možnosť prihlásiť sa do rozpravy ústne a slovo má pán poslanec Petrák.
Lebocký, Tibor, poslanec NR SR (2013-03-26):
Ďalšie samostatné hlasovanie bude o bode 7 pozmeňujúceho návrhu pána poslanca Poliačika.
T. Cabaj, podpredseda NR SR: (2009-12-03):
Takže, nech sa páči, pán poslanec, ak máte záujem položiť doplňujúcu otázku. Takže, nech sa páči, a pán podpredseda vlády bude odpovedať.
Laurenčík, Milan, podpredseda NR SR (2021-09-28):
Pán poslanec Richard Vašečka s faktickou poznámkou, nech sa páči.
Babič, Ján, poslanec NR SR (2015-10-06):
Vážená pani predsedajúca, vážené kolegyne, vážení kolegovia, vážená pani predsedníčka úradu, dovoľte mi uviesť správu gestorského Výboru Národnej rady Slovenskej republiky pre ľudské práva a národnostné menšiny o prerokovaní Správy o stave ochrany osobných údajov za roky 2013 a 2014. Predmetný materiál predseda Národnej rady svojím uznesením č. 1680 pridelil na prerokovanie výboru pre ľudské práva a národnostné menšiny s tým, že výbor podá správu o prerokovaní predmetného materiálu a predloží návrh na uznesenie Národnej rady Slovenskej republiky. Výbor o správe rokoval na svojej 56. schôdzi 10. septembra 2015 a prijal k nej uznesenie č. 190. V tomto uznesení výbor odporúča, aby Národná rada vzala Správu o stave ochrany osobných údajov za roky 2013 a 2014 na vedomie. Návrh uznesenia Národnej rady máte v tlači 1664a. Pani predsedajúca, skončil som, otvorte, prosím, rozpravu.
Pčolinský, Peter, podpredseda NR SR (2023-05-24):
Ďakujem. Poprosím spravodajcu z výboru pre verejnú správu a regionálny rozvoj poslanca Petra Dobeša.
Vons, Peter, poslanec NR SR (2023-03-28):
Pán predseda, dajte, prosím, hlasovať o pozmeňujúcom návrhu poslanca Milana Vetráka.
Žiga, Peter, podpredseda NR SR (2024-02-21):
Ďalší v rozprave vystúpi pán poslanec Tankó.
Sulík, Richard, predseda NR SR (2011-07-01):
Aj o nezmysloch sa dá hlasovať, ako to je? (Smiech v sále.) Nie. Dobre, ďakujem za tento bontón. Poprosím, venujte pozornosť rečníkovi. Nech sa páči, pán minister, máte slovo.
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 134 poslancov, za 83, proti 12, zdržalo sa 38, 1 nehlasoval. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Zajačik, Vladimír, poslanec NR SR (2020-07-23):
Ďakujem pekne za slovo. Janko, podľa reakcií je vidieť, že si trafil do čierneho a vždy si absolútne vecne a presne pomenoval všetko to, čo, svinstvo, ktoré tu táto predchádzajúca vláda napáchala. Ale musím povedať, že bolo to pre mňa veľmi, veľmi pekné a bol som milo potešený, keď som sledoval súdruha Blahu, ako sa vrtel pri tvojom prejave, keď si hovoril o pohrobkoch komunizmom, komunizmu. Za to ti veľmi pekne ďakujem. A na ich reakcie chcem povedať iba toľko... (Prerušenie vystúpenia predsedajúcim.)
Kuffa, Filip, poslanec NR SR (2023-06-15):
Ja na záver môžem len povedať, že žiadny príčetný poslanec nemôže podporiť skrátené legislatívne konanie a ani keby to išlo v riadnom procese, ani v riadnom procese by to nebolo možné podporiť tento, túto ekodiktatúru. Veľmi správne to tu bolo povedané, nech sa páči, pani podpredsedníčka Vašáková, zoberte si aj ministra, choďte na východ, choďte si tam vypýtať názory ľudí, choďte si vypočuť, nech vám dajú vysvedčenie, čo robíte, kde rozdávate milióny. Zabudol som spomenúť ešte EVIS, 580-tisíc dostali na východe mimovládka, europoslanec Wiezik, progresívec v dozornej rade, Baláž, ďalší progresívec, pekných 900-tisíc ste si progresívcom, sebe samým ste si posunuli. Ľudia, ktorí tam nežijú v tom regióne, takto si zhrabnú najväčšie prachy, najväčšie prachy z plánu obnovy, takto si rozdávate svojim ľuďom, a nám tu idete vyčítať, že my ohrozujeme tieto platby? Bodaj by nikdy neboli takéto špinavé platby tam hradené na takéto veci.
Sulík, Richard, predseda NR SR (2011-09-13):
Prepáčte, pán poslanec, prepáčte, pán poslanec. Poprosím kolegov, keby mohli venovať pozornosť rečníkovi. Ďakujem.
Laššáková, Jana, podpredsedníčka NR SR (2015-03-17):
Na vystúpenie pána poslanca s faktickými poznámkami páni poslanci Huba, Hudacký, Radošovský a Kvasnička. Končím možnosť prihlásiť sa s faktickými poznámkami. Dokončíme faktické poznámky a potom dám možnosť prihlásiť sa do rozpravy ústne? Dobre. Nech sa páči, pán poslanec Huba.
Mikloš, Ivan, poslanec NR SR (2015-02-10):
Ďakujem pekne. Chcem sa poďakovať kolegovi Dzurindovi za toto vystúpenie, s ktorým sa plne stotožňujem, ale chcel by som k nemu ešte dodať pár slov. Keď hovoríme, a budem aj ja hovoriť, o postojoch Roberta Fica, tak hovoríme samozrejme o týchto postojoch, pretože je predsedom vlády a pretože tieto postoje sa často líšia od oficiálnych postojov, ktoré sú interpretované alebo prezentované ministerstvom a ministrom zahraničných vecí. Ale Robert Fico je predsedom vlády. A jeho postoje k Ukrajine, musím povedať, že považujem za hanebné a perfídne a aj škodlivé. Škodlivé pre Slovenskú republiku. Tieto vyhlásenia, tieto postoje predsedu vlády sú v rozpore so záujmami Slovenskej republiky. A tú hanebnosť a perfídnosť by som chcel pripomenúť všetkým v tom, že predseda vlády zastáva postoje krajiny, alebo prezidenta krajiny, ktorá bola garantom územnej celistvosti a zvrchovanosti Ukrajiny v Budapeštianskej dohode z roku 1994, kedy sa Ukrajina vzdala jadrových zbraní. Jeden z garantov sa stane agresorom a predseda vlády zaujíma také postoje, aké zaujíma? To je naozaj hanebné a perfídne, ale chcel by som povedať, že je to aj škodlivé pre Slovenskú republiku, pretože to poškodzuje našu dôveryhodnosť. Našu dôveryhodnosť v očiach spojencov a aj v očiach dvoch najväčších susedných krajín, Poľska, ktoré má podľa môjho názoru veľmi principiálne a správne postoje v tejto oblasti, a samotnej Ukrajiny, ktorá je dnes tak ťažko skúšaná, že ak predseda vlády susednej krajiny sa správa tak, ako sa správa, tak sa to naozaj nedá nazvať inak ako perfídnosť a hanebnosť. Nebolo by nič vo väčšom záujme Slovenskej republiky, ako je vstup Ukrajiny do Európskej únie, z hľadiska regiónov, ako je východné Slovensko napríklad. Aj preto je v rozpore postoj... (Prerušenie vystúpenia časomerom.)
Laššáková, Jana, podpredsedníčka NR SR (2014-11-09):
Pán poslanec Kaník, nech sa páči.
Kolíková, Mária, poslankyňa NR SR (2024-01-16):
Veľmi pekne ďakujem, pán poslanec, za príspevok. Ja by som nadviazala hlavne na tú časť o probačných a mediačných úradníkoch a mňa by teda fakt zaujímalo, ako bývalý policajný prezident, tu prítomný pán spravodajca, nakoniec aj bývalá ministerka vnútra pani Saková tu prítomná, ako sa naozaj pozerajú na situáciu, že nám spadne množstvo skutkov do priestupkov, do priestupkov, potom množstvo skutkov nám spadne do tej oblasti, kde je sudca vedený, aby nedával trest odňatia slobody, ale teraz sa nebudem pozerať na tú hrubú majetkovú trestnú činnosť, ale na tú ľahšiu, ale my nemáme probačných mediačných úradníkov. To znamená, že my tu naozaj, my máme teraz, my sme sa bavili, konkrétne máme do stovky probačných mediačných úradníkov na celé Slovensko. Teraz nestíhajú tú prácu, ktorú majú. To znamená, že tu nie je žiadna doložka vplyvov ohľadov žiadnych nových ľudí, ohľadom žiadnych zariadení pre domáce, nič, nula, naozaj nula. Nemáte to ani v štátnom rozpočte. Je tam nula. To znamená, že vy chcete zo dňa na deň zásadne zmeniť trestnú politiku a vediete sudcov k tomu, že musia dávať iné tresty ako tresty odňatia slobody, ale aj za tú ľahšiu trestnú činnosť, keď jej dám trest odňatia slobody, tak vlastne má tu byť vytvorený systém, že niekto tu dohliada a komunikuje s tými ľuďmi, aby sa tá trestná činnosť nepáchala alebo to teda dostanú nejaké iné opatrenie, nejakú inú majú nejakú, budú mať buď trest domáceho väzenia, keď si povieme, že tam tie technické prostriedky sú, ale na to tiež potrebujete ľudí okrem toho, že potrebujete zariadenie a na to tých ľudí tu nemáme. Nemáme vôbec vyhodnotené, čo to bude znamenať pre priestupkové orgány. Tu nie je žiadna príprava nič. Ako tu naozaj vydávate krajinu do situácie, že sme rezignovali na kriminalitu. (Potlesk.)
Laššáková, Jana, podpredsedníčka NR SR (2015-04-16):
Pán poslanec Kolesík, nech sa páči.
R. Kaliňák, podpredseda vlády a minister vnútra SR: (2010-02-04):
Takže, ešte raz sa k tomu vrátim. Zodpovednosť, ktorú nesie starosta, je neporovnateľná s kolektívnym orgánom zastupiteľstva. A toto je minimálna úprava, ktorá sa v tomto zákone upravila v záujme, aby bolo veľmi silné postavenie aj v zastupiteľstvách. Keby to bolo čisto na tom, ako si ja myslím, že by mali fungovať obce, tak by to bolo silnejšie. Ale vzhľadom na... (Vystúpenie prerušené časomerom.)
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Z prítomných 145 poslancov hlasovalo 70 za, 71 proti, 3 sa zdržali, 1 nehlasoval. Bod číslo 4 návrhu pána poslanca sme neschválili. Nech sa páči.
Jarjabek, Dušan, poslanec NR SR (2019-02-18):
Pani poslankyňa Červeňáková, vy ste spomenuli asi takú jednu vetu, že je to politický boj, vyčítali ste to ministerke. Pardon, ministerke, že to rozpráva v pléne. No je to politický boj. Vy sama ste toho príkladom, že je to politický boj, resp. aj politický boj, a tá profesia sa strašne často zneužíva, už akákoľvek v rámci tohto politického boja, o ktorom ste hovorili aj vy. Vaše vystúpenie bolo absolútne politické, dokonca si myslím, že to bola taká povinná jazda, nechcem to znevažovať, samozrejme, v rámci, v rámci tej vašej strany, ktorú ja teda nemôžem rešpektovať vzhľadom na vašeho predsedu absolútne. Okrem toho ten politický boj sa tuná zvrháva. Už nestačí sa urážať navzájom, už sa urážajú ľudia, ktorí tuná v tomto parlamente nie sú. Už sa lezie do minulosti. Dokonca jeden z vašich kolegov urazil tuná národ jeden, krajinu jednu veľkú. Toto je normálne podľa vás pri takomto, takomto prerokovávaní takejto témy? Veď vy už naozaj zneužívate všetko, čo sa len zneužívať dá, a tuná už vôbec k meritu veci sa málokto vyjadruje. Česť výnimkám. Je to absolútne zneužívanie pred tými ďalšími hlasovaniami, pred tými ďalšími voľbami, proste pred všetkým. Vy ste si túto tému v rámci ministerstva školstva pomýlili s jednou absolútnou predvolebnou kampaňou alebo predvolebnými kampaňami, ktoré vás čakajú. Okrem toho, ja stále čakám na pozitíva. Aspoň jeden človek, keby povedal pozitíva, ktoré na tom ministerstve sú. Pozrite sa, ako vyzerajú, ako vyzerá umelecké školstvo, v živote sa mu tak nedarilo ako teraz, pani poslankyňa. Kto toto povie kedy? Prečo... (Prerušenie vystúpenia časomerom.)
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 137 poslancov, za 90, proti žiadny, 46 sa zdržalo, 1 nehlasoval. Uvedený návrh sme schválili.
Bugár, Béla, podpredseda NR SR (2019-09-24):
Na vystúpenie pána poslanca s faktickou poznámkou pani poslankyňa Grausová. Nech sa páči.
Tomáš, Erik, poslanec NR SR (2019-06-25):
Pán kolega, aj keď rozprava v prvom čítaní by mala byť skôr technického charakteru k zákonom, tak vaše vystúpenie bolo trochu iné, a preto si dovolím reagovať. Nepoctivé a populistické bolo práve to vaše vystúpenie. A mrzí ma, že pokračujete v politike vášho lídra, od ktorého odchádzajúca Veronika Remišová povedala, že je to politika bez úcty k pravde. Ak tvrdíte, že niečo pripravujeme len na záver volebného obdobia, jednoducho to nie je pravda. Máte pocit, že bolo nepoctivé, že sme počas volebného obdobia pomohli odkázaným ľuďom, že sme zvýšili opatrovateľský príspevok na úroveň čistej minimálnej mzdy, že sme počas tohto volebného obdobia prispeli na opatrovanie aj ľuďom v tzv. kamenných domoch, že sme pomohli zdravotne ťažko postihnutým ľuďom? Toto nie je dôležitá skupina ľudí podľa vás, ktorým sme dali a zvýšili príspevok na osobnú asistenciu? Bolo nepoctivé, že rapídne zvyšujeme minimálnu mzdu, že si zvyšujeme platy v štátnej a verejnej správe súhrnne o 20 %, že sme zaviedli príplatky za prácu v noci, počas víkendov a sviatkov? Toto bolo nepoctivé? A čo sa týka rodičovského príspevku, tá požiadavka je tu už dlhodobá. Bola tu odborná diskusia, či predĺžiť materskú dovolenku, alebo zvýšiť rodičovský príspevok. Tak preto teraz prichádzame s týmto opatrením. Dlh sa znižuje, nie možno, znižuje sa v porovnaní s HDP. To by ste ako tieňový minister mali vedieť. Nehovoriť, že možno. Áno, znižuje sa. A určite viete, aký je aj v porovnaní s krajinami v Európskej únii. A napriek týmto vašim slovám, ktoré ste tu povedali, populistickým a nepoctivým, som presvedčený, že aj vy a vaše hnutie za tento rodičovský príspevok zahlasuje.
Pellegrini, Peter, podpredseda NR SR (2020-07-14):
Prezentujme sa a hlasujme o pridelení návrhu zákona výborom a určení lehôt. (Hlasovanie.) Prítomných 137 poslancov, za 135, zdržal sa 1, nehlasoval 1. Aj tento návrh sme schválili. Kolegyne, kolegovia, nateraz sme vyčerpali všetky body, o ktorých bolo treba hlasovať. Chcem pripomenúť, že podľa dohody z poslaneckého grémia pravdepodobne zajtra by sme rozhodli, či skrátime obednú prestávku a predĺžime rokovanie, nakoľko máme teraz kopec skrátených. Tak aby cez obed mohli výbory prerokovať veci, zatiaľ ponecháme dnešný deň rokovania v takých štandardných hodinách. Pred tým, ako budeme pokračovať v rokovaní o rozpočte, pani poslankyňa Krištúfková, procedurálny návrh.
P. Hrušovský, podpredseda NR SR: (2001-12-04):
Páni poslanci, zvolávam rokovanie poslaneckého grémia. Budeme pokračovať o... Koľko potrebujete, páni poslanci, na poslanecké... O 18.00 hodine, pol hodinu žiadajú páni poslanci aj jedni, aj druhí. (Prerušenie rokovania o 17.30 hodine.) (Pokračovanie rokovania o 18.00 hodine.)
Jurinová, Erika, podpredsedníčka NR SR (2014-09-25):
Najskôr teda ak dovolíte, dám slovo spravodajcovi, ktorého určil navrhnutý gestorský výbor, pre verejnú správu a regionálny rozvoj, poslancovi Igorovi Hraškovi. (S úsmevom povedané.) Nech sa páči.
Mičovský, Ján, poslanec NR SR (2022-11-08):
Ďakujem, pán podpredseda. Prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný vládny návrh... a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
V. Veteška, podpredseda NR SR: (2006-03-15):
(Hlasovanie.) Prítomných je 129 poslancov, za 126, proti 0, zdržal sa 1, nehlasovali 2. Konštatujem, že Národná rada rozhodla o tom, že tento návrh zákona bude prerokovaný v druhom čítaní. Prosím, pán poslanec, ďalšie návrhy.
Kuffa, Štefan, poslanec NR SR (2014-09-17):
Ďakujem za slovo. Asi najväčším problémom eurofondov je to, že sa správame tak macošsky, ako k týmto financiám a to macošsky v tom význame, že však eurofondy nie sú naše peniaze. Ale tie peniaze sú naše, lebo v podstate aj my sme tí, ktorí ako prispievame. Áno, pán kolega, ako ste tu spomenuli, súťaž začína kdesi pri úrovni päťsto eur a končí pri dvadsať miliónov. Ja som dával pozor, ako ste hovorili tie štyri body, ktoré by mohli to zlepšiť a to je tá verejná kontrola, to je to zverejňovanie, to je jeden z aspektov, ktoré myslím si, že by boli veľmi účinné, ale tak isto aj posilnenie politickej kontroly, ako ste to spomenuli, tie výbory, či už pre životné prostredie, školstvo, hospodárstvo a podobne. A posilnenie štátnej kontroly, ale jedna z takých najviac vecí, ktorá sa mi ako páči pri tých bodoch, tak to je tá nárokovateľnosť eurofondov, aj ste to vysvetlili, že keď sa prihlási veľa, hej, alebo málo, že ten odhad v podstate tuná už je, ale naozaj, aby to bola tá nárokovateľnosť. Spĺňam podmienky, tak dostanem to čerpanie a už potom tie cieľové skupiny, dá sa to priebežne upraviť. A tá administratívna náročnosť, tak tá je úplne šialená, tá byrokracia, tá snáď nás úplne utápa. Ale ak dovolíte, prepáčte, ja som vám tak skočil v úvode do reči, ten úvod, ktorý ste začali, bol mylný, lebo Starý zákon sa nezačína: „Na počiatku bolo Slovo“. Je to Evanjelium svätého Jána. Na počiatku bolo Slovo a to je Nový zákon. Kniha Genesis, prvá kniha Mojžišova, tá začína podobným textom, ale nie so Slovom, aj keď je písané to slovo, ale: „Na počiatku boh stvoril nebo i zem“. To je kniha Genesis, tak sa začína Starý zákon a toto, čo ste citovali, je Nový zákon Evanjelium svätého Jána. Svätý Ján bol ten, ktorý to adresoval Grékom a Hérakleitos bol ten, ktorý tak isto hovoril, že prapočiatkom všetkého... (Prerušenie vystúpenia časomerom.)
Kalmárová, Viera, poslanec NR SR (2024-02-16):
Ďakujem za slovo. Určite by sme sa nemali teraz presviedčať o nevyhnutnosti prijať tento zákon, tak to je úplne niečo prirodzené. Veď neviem si predstaviť, že by niekto mohol pochybovať o tom, že nenesieme kolektívnu morálnu zodpovednosť za hriechy minulosti. A nech sa stali kedykoľvek a komukoľvek. Ospravedlnenie za to, čo sa stalo, je to najmenej, čo pre samotné obete môžeme urobiť. A keď hovorím o ospravedlnení, tak mám na mysli aj odškodnenie. Možno ešte väčší zmysel bude mať naše správne rozhodnutie a verím, že ho urobíme, pre formovanie hodnotového sveta slovenskej spoločnosti. S pani Kolíkovou ja v 99 % jej vystúpení súhlasím, ale teraz si nemyslím, že naše správne rozhodnutie bude spoločne urobenou bodkou za celou vecou. Bodkou to čiastočne môže byť pre samotné obete, bodkou to môže byť za tým, čo teraz vláda musí urobiť, a dúfam, že to urobí, ale pre spoločnosť by to mal byť začiatok iného pohľadu na zodpovednosť za hriechy minulosti. To si myslím. Ďakujem.
Laššáková, Jana, podpredsedníčka NR SR (2014-11-10):
Pani poslankyňa Hufková.
Kuffa, Štefan, poslanec NR SR (2023-03-23):
Inak aj mňa to, pán minister, tak napadlo. Ja poviem svoj vlastný ako názor. Ja nemyslím si, že 19-ročný chlapec v dnešnej dobe hej. Bolo to v minulosti, ja vám to poviem, bolo to inak. Lebo dneska psychický vek a fyzický vek nerovná sa, hej. Dnešná mládež oveľa neskôr dozrieva. Si myslím, že máme veľakrát na Slovensku ešte 29-ročných a puberťákov a títo 19-roční chlapci, že by mali takúto zodpovednosť a byť rušňovodičmi, neviem si to dostatočne predstaviť. Chce to aj plnú koncentráciu človeka a nielen to, ale pri takej zodpovednej práci, tak chce to predovšetkým životnú skúsenosť. Myslím si, že vám to nemusím ako rozprávať a to nenahradíte ničím. Jednoducho veci, buď ich máte prežité, alebo ich nemáte prežité. Ale, samozrejme, sú typy ľudí takí, že proste si žije a zomiera ako puberťák hej, ale predpokladám, že takíto ľudia tak sú aj nieže predpokladám, ale sú aj dôsledne ako pripravovaní na takéto povolanie, na takúto prácu a niesť zodpovednosť a hlavne pri osobných vlakoch. Avšak aj pri nákladnom vlaku, samozrejme, a mať zodpovednosť za tých pasažierov, ktorí, ktorí sa vezú v tom vlaku, nemyslím si, že vek 19 rokov je vhodný na to a takýto muž mladý, že je zrelý a pripravený na to, aby niesol takúto zodpovednosť. Pretože tu je aj veľká psychická záťaž, to nie je len o nejakej teoretickej príprave a možno fyzickej pripravenosti, ale tá psychická záťaž, ktorá tu je, je to obrovská a nemyslím si, že je to vhodné, keď 19-roční chlapci, že by boli rušňovodiči. Ďakujem.
Hort, Milan, podpredseda NR SR (2011-10-18):
Pán poslanec Podmanický je ďalej prihlásený s faktickou poznámkou. Nech sa páči.
Sulík, Richard, predseda NR SR (2011-10-11):
Pán poslanec Janiš.
Laššáková, Jana, podpredsedníčka NR SR (2012-06-22):
Pán poslanec Viskupič s faktickou. Nech sa páči.